**Ostoros Községi Önkormányzat Képviselő-testületének**

**3/2018.(II.21.) önkormányzati rendelete**

**a pénzbeli és természetbeni települési támogatások rendszeréről szóló**

**2/2015. (II. 25.) önkormányzati rendeletének módosításáról**

Ostoros Községi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 132. § (4) bekezdés g) pontjában kapott felhatalmazás alapján Magyarország Alaptörvényének 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában, valamint a gyermekek védelméről és a gyámügyi igazgatásról szóló 1997. évi XXXI. tv.-ben meghatározott feladatkörében eljárva a következőket rendeli el:

1. **§**

A pénzbeli és természetbeni települési támogatások rendszeréről szóló 2/2015. (II. 25.) önkormányzati rendelet (továbbiakban: Rendelet) 15. § (1) bekezdés helyébe a következő rendelkezés lép:

1. „Lakhatáshoz nyújtott rendszeres települési támogatás állapítható meg közüzemi díj (villanyáram, gáz, víz-szennyvíz, szemétszállítási díj) megfizetéséhez annak a jogosultnak, akinek háztartásában az egy főre jutó jövedelem az öregségi nyugdíj mindenkori legkisebb összegének 280%-át, egyedülálló esetében a 320%-át nem haladja meg, és a háztartás tagjai egyikének sincs vagyona.”
2. **§**

Ez a rendelet 2018. március 1-jén lép hatályba.

**Böjt László sk. Vasas Ágostonné sk.**

**polgármester jegyző**

**A rendelet elfogadásra került: 2018. 02. 19.**

**A rendelet kihirdetésre került: 2018. 02. 21.**

**Vasas Ágostonné jegyző sk.**